Document ID: /roh_data/filtered/fineweb-2-filterrobots_roh.jsonl.gz/33824

La raschun è ch'ina segunda lavina è vegnida a val ed ha donnegià la construcziun da travs d'ina pitga vid la pendiculara dal Säntis. Questa lavina è ida giu tranter dumengia e glindesdi. Quai ha communitgà il mainagestiun da la pendiculara. Ins stoppia ir da quai anora che la pendiculara stettia serrada per mais. Spezialists èn il mument vid stimar ils donns e planisar las reparaturas.
L'emprima lavina gigantica dals 10 da schaner sin la Schwägalp aveva blessà trais persunas levamain e donnegià plirs autos, latiers era la lavina penetrada en in hotel.
RR novitads 12:00